title: Mellivora capensis
text: O ratel (Mellivora capensis), tamién conoixiu como taixugo d'a miel u taixugo melero, ye una especie de mamífero carnívoro d'a familia Mustelidae propio d'Africa, Orient Meyo y o subcontinent indio. Ye a sola especie d'o suyo chenero.
  
  Caracteristicas 
  Ye de cuerpo prolargau y robusto, mide bells 85 centimetros de longaria y 30 centímetros d'altura. Un masclo adulto plega a pesar 14 kg; as fembras, por a suya parte, no aconsiguen os 9 kg. Tiene cabeza larga, patas curtas y fuertes, con didos proveyius d'unglas solidas muit aptas para excavar, y una curta coda. O suyo pelache ye griso en a cabeza, cuello, dorso y coda. As partes inferiors son quasi negras, y entre las dos zonas bi ha una linia muit clara, quasi blanca.
  
  Dieta 
  A suya dieta pasa dende grans presas a, en ocasions, carnuz, encara que o suyo plato preferiu lo troba estricallando arnas. O suyo costumbre de saquiar arnas para alimentar-se de miel les ha levau a enfrontinar-se con os apicultors, que a vegatas les disparan, les meten trapas u los enverenan. Pese a o suyo gusto por a miel ye prencipalment carnivoro y devora qualsiquier animal, incluindo radedors, aus, chicotz antilopes, engardaixos, tortugas, ranas, serpients y invertebraus. Minchan tamién alimentos vechetals como lulos, radices y bulbos.
  
  Comportamiento 
  Son famosos por a suya dureza, pero no son indestructibles, ya que leons y leopardos los cazan habitualment.
  
  Os ratels son consideraus o "paradigma d'a ferocidat", ya que fan reflecto d'ella en cada acto, son tenaces y resistents ya que nunca deixan escapar una presa.
  
  En 2002 estió incluiu en o Libro Guinness d'os récords como: "most fearless animal in the world" (l'animal mas valient d'o mundo).
  
  Referencias 
  
  Fauna d'Africa
  Fauna d'Asia
  Mellivora